|  |
| --- |
| **Iesniedzamie dokumenti atlases konkursam pretendējot apakšspecialitātēm\* un papildspecialitātēm studiju programmā ’’Rezidentūra medicīnā’’****\*Izņemot zobārstniecības apakšspecialitātes** |
| **Dokumentus jāiesniedz tik eksemplāros, uz cik prioritātēm pretendē – 1 vai 2****NB! Ja klātienē pieteicāties studijām konkrētajā studiju programmas ’’Rezidentūra medicīnā’’ specialitātē no valsts budžeta līdzekļiem finansētajā studiju vietā, tad, pretendējot uz maksas studiju vietu tajā pašā specialitātē, Jums klātienē RSU Studentu servisā ir jāiesniedz vienīgi reflektanta iesniegums (skatīt zemāk 1.punktu).*****Iesniedzamie dokumenti sakārtojami šādā secībāun kārtībā:*** |
| 1. Reflektanta iesniegums

(uz veidlapas) | Katrai prioritātei ir jāaizpilda atsevišķs ar roku aizpildāms iesniegums. Iesnieguma veidlapa ir pieejama šeit -  |
| 1. Pases vai personas apliecības kopija (oriģināls jāuzrāda).
 | Uz pases vai personas apliecības obligāti jāuzraksta: **’’Pases / personas apliecības kopijas ir pareiza.**’’ Jānorāda datums, reflektantam jāparakstās, jāuzraksta paraksta atšifrējums. |
| 1. Diploma kopija, kas apliecina iegūtu ārsta grādu (oriģināls jāuzrāda)
 |   |
| 1. Diploma pielikuma kopija (oriģināls jāuzrāda)
 | Nevajag diploma pielikumu angļu valodā, kā arī pielikuma sadaļu par izglītības sistēmu Latvijā. |
| 1. Papildus prasībās norādītā diploma kopija (oriģināls jāuzrāda)
 | Par apgūtu specialitāti studiju programmā ’’Rezidentūra medicīnā’’.Reflektanti, kuri pamatspecialitātes studiju programmu absolvēs un diplomu iegūs līdz 2017. gada 1. oktobrim, iesniedz izziņu no augstākās izglītības iestādes, kas apliecina plānoto konkrētās pamatspecialitātes absolvēšanas laiku. Diploma un diploma pielikuma kopija ir jāiesniedz RSU Studentu servisā līdz 1. oktobrim. |
| 1. Papildus prasībās norādītā diploma pielikuma kopija (oriģināls jāuzrāda)
 | Par apgūtu specialitāti studiju programmā ’’Rezidentūra medicīnā’’.Nevajag diploma pielikumu angļu valodā, kā arī pielikuma sadaļu par izglītības sistēmu Latvijā. |
| 1. Ārsta – speciālista sertifikāta kopija (oriģināls jāuzrāda).
 |  |
| 1. Rekomendācijas medicīnas jomā, iesniedzams 1 apliecinājums.
 | Rekomendācija, no kuras ir saprotams, kas rekomendē (vārds, uzvārds, paraksts, pilns amata nosaukums, vieta, datums), kuru personu rekomendē, kāpēc rekomendē. Rekomendācijā jāsniedz informācija par kandidāta piemērotību studijām rezidentūrā izvēlētajā apakšspecialitātē vai papildspecialitātē, pamatojoties uz kandidāta zināšanām, prasmēm un kompetenci. Rekomendācijā lūdzam ietvert kandidāta personisko un profesionālo īpašību novērtējumu – kontekstā ar izvēlēto specialitāti. Var iesniegt vienu no zemāk esošajām rekomendācijām:1) rekomendācija medicīnas jomā no docētāja vai ārsta, kas nav saistīta ar izvēlēto specialitāti;2) rekomendācija medicīnas jomā no docētāja vai ārsta, kas ir saistīta ar izvēlēto specialitāti;3) darba devēja rekomendācija ar raksturojumu motivācijai. |
| 1. Dokumentu kopijas (oriģināli jāuzrāda), kas apliecina reflektanta tālākizglītību medicīnas jomā, kas izsniegti pēc 2011. gada 1. janvāra\*
 | Sertifikāti, diplomi, apliecinājumi par piedalīšanos konferencēs, semināros, sēdēs un kongresos. Maksimālais tālākizglītību apliecinošo dokumentu skaits ir 2. \*Vērtēs vienādu rezultātu gadījumā. |
| 1. CV
 | CV jābūt parakstītam. |
| 1. Ja kādā no iesniedzamajiem dokumentiem ir cits personas uzvārds un/vai vārds nekā pasē, tad jāuzrāda arī dokuments, kas apliecina uzvārda un/vai vārda maiņu.
 | Jāuzrāda, piemēram, laulības apliecība vai cits vārda/uzvārda maiņu apliecinošs dokuments. |
| 1. Ja reflektants ārsta grādu ir ieguvis ārvalstīs, iesniegumam pievieno Latvijas Ārstu biedrības izsniegtās profesionālās kvalifikācijas atzīšanas apliecības kopiju (oriģināls jāuzrāda) un Akadēmiskās informācijas centra (AIC) izziņu.
 | Ārvalstīs iegūtam diplomam un tā pielikumam ir jābūt notariāli iztulkotam. |
| 1. Reflektanta nodevas kvīts
 | Ja maksājums veikts internetbankā, tad **maksājuma uzdevuma izdruka.** |
| 1. Viena fotogrāfija (3x4 cm).
 | Fotogrāfiju liek tikai 1.prioritātes mapītē. Fotogrāfijai otrā pusē jāuzraksta reflektanta vārds, uzvārds un personas kods.  |
| Reflektanta iesniegto dokumentu vērtēšana notiek atbilstoši zemāk esošajiem pamatkritērijiem (Uzņemšanas noteikumu 19., 20. punkts).19. Pretendējot uz studijām Studiju programmā apakšspecialitātē vai papildspecialitātē (izņemot zobu protēzista, ortodonta, bērnu zobārsta, endodonta un paradontologa apakšspecialitātes, kurām piemērojami pamatkritēriji pamatspecialitātēm (skat. 18.punktu)) reflektanta iesniegtos dokumentus vērtē atbilstoši šādiem pamatkritērijiem:19.1. **Rekomendācijas medicīnas jomā**, iesniedzams 1 apliecinājums. Rekomendācijā jāsniedz informācija par kandidāta piemērotību studijām rezidentūrā izvēlētajā apakšspecialitātē vai papildspecialitātē, pamatojoties uz kandidāta zināšanām, prasmēm un kompetenci. Rekomendācijā lūdzam ietvert kandidāta personisko un profesionālo īpašību novērtējumu – kontekstā ar izvēlēto Specialitāti:19.1.1. Rekomendācija medicīnas jomā no docētāja vai ārsta, kas nav saistīta ar izvēlēto Specialitāti – 1 punkts;19.1.2. rekomendācija medicīnas jomā no docētāja vai ārsta, kas ir saistīta ar izvēlēto Specialitāti – 2 punkti;19.1.3. darba devēja rekomendācija ar raksturojumu motivācijai – 3 punkti.19.2. Intervija, kurā atsevišķi 5 ballu sistēmā tiek vērtēti divi kritēriji – komunikācija un profesionālā piemērotība. Par katru no šajā punktā minētajiem kritērijiem katrs intervētājs liek punktus, kritērija gala vērtējumu veido visu intervētāju vidējais punktu skaits. Intervijas gala rezultātu veido abu kritēriju vidējo punktu skaita summa.20. **Ja vērtējumā kopējais punktu skaits diviem vai vairākiem reflektantiem ir vienāds**, kā rezultātā nav iespējams noskaidrot tiesības studēt ieguvušo reflektantu, ir izmantojams papildkritērijs – **tālākizglītība medicīnā**, iesniedzami ne vairāk par 2 apliecinājumiem (netiek akceptēti apliecinājuma dokumenti, kas izsniegti par dalību pasākumos, kuru materiālos publicētas tēzes): 20.1. Dalība medicīnas nozares seminārā vai konferencē – 0,5 punkti; 20.2. Dalība medicīnas profesionālo asociāciju sēdēs – 0,2 punkti; par katru no šajā punktā minētajām aktivitātēm, ja tās notikušas ārvalstīs – papildus 0,5 punkti.  |